作者：洪咨夔
词牌/韵律：沁园春

paragraphs: 饮马咸池，总辔昆仑，横鹜九州。
庆中兴机会，天生山甫，非常事业，天授留侯。
左搏龙蛇，右驯虎兕，万里中原谈笑收。
功名早，便貂蝉猎猎，飞出兜牟。
新甿无限欢讴。
尽卖剑卖刀归买牛。
正麦摇熏吹，黄迷断垄，秧涵朝雨，绿遍平畴。
眼底太平，不图再见，罗拜焚香青海头。
从今去，愿君王万岁，元帅千秋。